CELEX: 32020R0349
Language: el
Date: 2020-03-02 00:00:00
Title: Εκτελεστικός κανονισμός (ΕΕ) 2020/349 της Επιτροπής της 2ας Μαρτίου 2020 για την τροποποίηση του εκτελεστικού κανονισμού (ΕΕ) 2019/1916 όσον αφορά τις συνθήκες λειτουργίας σε ορισμένες αστικές ή περιαστικές περιοχές

3.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 63/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/349 ΤΗΣ ΕΠΙΤΡΟΠΗΣ
         της 2ας Μαρτίου 2020
         για την τροποποίηση του εκτελεστικού κανονισμού (ΕΕ) 2019/1916 όσον αφορά τις συνθήκες λειτουργίας σε ορισμένες αστικές ή περιαστικές περιοχές
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (1), και ιδίως το άρθρο 8β παράγραφος 4,
         Εκτιμώντας τα ακόλουθα:
         
                     (1)
                  
                  
                     Μετά την έκδοση του εκτελεστικού κανονισμού (ΕΕ) 2019/1916 της Επιτροπής (2), διαπιστώθηκε ότι, όσον αφορά τις συνθήκες λειτουργίας σε ορισμένες αστικές ή περιαστικές περιοχές, οι όροι εφαρμογής του δεν ήταν σύμφωνοι με το άρθρο 8β παράγραφος 3 της οδηγίας 96/53/ΕΚ.
                  
               
                     (2)
                  
                  
                     Κατά συνέπεια, ο εκτελεστικός κανονισμός (ΕΕ) 2019/1916 θα πρέπει να τροποποιηθεί αναλόγως.
                  
               
                     (3)
                  
                  
                     Ο παρών κανονισμός θα πρέπει να αρχίσει να ισχύει επειγόντως την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
                  
               
                     (4)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 10θ παράγραφος 2 της οδηγίας 96/53/ΕΚ,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του εκτελεστικού κανονισμού (ΕΕ) 2019/1916
            Το άρθρο 3 παράγραφος 1 αντικαθίσταται από το ακόλουθο κείμενο:
            
               
                  «1.   Τα κράτη μέλη δύνανται να απαγορεύουν την κυκλοφορία οχημάτων ή συνδυασμών οχημάτων εξοπλισμένων με διατάξεις σε θέση χρήσης, δεδομένων των ειδικών χαρακτηριστικών των αστικών ή περιαστικών περιοχών στις οποίες τα όρια ταχύτητας είναι 50 km/h ή λιγότερο και στις οποίες ενδέχεται να υπάρχουν ευάλωτοι χρήστες του οδικού δικτύου».
               
            
         
         
            Άρθρο 2
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος
            Βρυξέλλες, 2 Μαρτίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 235 της 17.9.1996, σ. 59.
         
            (2)  Εκτελεστικός κανονισμός (ΕΕ) 2019/1916 της Επιτροπής, της 15ης Νοεμβρίου 2019, για τη θέσπιση λεπτομερών διατάξεων όσον αφορά τη χρήση οπίσθιων αεροδυναμικών διατάξεων σύμφωνα με την οδηγία 96/53/ΕΚ του Συμβουλίου (ΕΕ L 297 της 18.11.2019, σ. 3).